Ολυμπιακός Βοστόνης

Ο Ολυμπιακός Βοστόνης (Boston Olympiakos F.C.) είναι ελληνοαμερικανικός ερασιτεχνικός ποδοσφαιρικός σύλλογος με έδρα τη συνοικία "Roxbury" της Βοστόνης. Ιδρύθηκε το 1990 από το Νικ Ψευδοοικονόμου ως "Μπόστον Γιουνάιτεντ" (Boston United FC) και αγωνίζεται στην 1η κατηγορία του πρωταθλήματος Μασαχουσέτης (Massachusetts Adult State Soccer League - MSSL). Ως υπόδειγμα έχει τον Ολυμπιακό Πειραιά από την Ελλάδα, με τον οποίο έχει το ίδιο έμβλημα (τον δαφνοστεφανωμένο έφηβο) και χρώματα (ερυθρόλευκα). Αγωνίζεται στο Madison Park Stadium του Roxbury. Έχει κατακτήσει δυο φορές το Ερασιτεχνικό Κύπελλο ΗΠΑ (USASA National Amateur Cup), το 2007 και το 2010.

 Το 1990 ο Νικ Ψευδοοικονόμου ίδρυσε στη Βοστόνη την ποδοσφαιρική ομάδα "Μπόστον Γιουνάιτεντ", την οποία αργότερα μετονόμασε σε Ολυμπιακό. Εκτός από ιδρυτής και ιδιοκτήτης, για 20 χρόνια υπήρξε ο κόουτς της ομάδας, οδηγώντας την σε τοπικούς και εθνικούς τίτλους, όπως πρωταθλήματα και κύπελλα Μασαχουσέτης αλλά και δύο Ερασιτεχνικά Κύπελλα ΗΠΑ. Κατάφερε να αναδείξει το σύλλογο σε μια από τις πιο ανταγωνιστικές ποδοσφαιρικές ομάδες της USASA (United States Adult Soccer Association), της ερασιτεχνικής ποδοσφαιρικής ομοσπονδίας των ΗΠΑ που διοικεί ένα δίκτυο τοπικών ποδοσφαιρικών πρωταθλημάτων σε όλη τη χώρα, που αντιστοιχούν στο πέμπτο επίπεδο της αμερικανικής ποδοσφαιρικής πυραμίδας. Υπό την καθοδήγηση του Ψευδοοικονόμου η ομάδα πέτυχε το ανεπανάληπτο ρεκόρ: 460 νίκες, 95 ισοπαλίες, 83 ήττες, γι'αυτό έχει αναδειχθεί ένας από τους κορυφαίους ποδοσφαιρικούς παράγοντες-μάνατζερ της Μασαχουσέτης. Έχει αναδείξει τον Ολυμπιακό σε μια από τις κορυφαίες ομάδες του Νιου Ίνγκλαντ, των ΒΑ πολιτειών των ΗΠΑ. Το όνειρό του είναι κάποτε η ομάδα του να αντιμετωπίσει τον Ολυμπιακό Πειραιά. Ο Ολυμπιακός Βοστόνης έχει κατακτήσει πρωταθλήματα και κύπελλα Μασσαχουσέτης αλλά οι σημαντικότερες επιτυχίες του ήρθαν το 2007 και το 2010, όταν κατέκτησε το Κύπελλο Ερασιτεχνών ΗΠΑ. Πολύ σημαντική επιτυχία επίσης ήταν η πρόκρισή του το 2008 στην προημιτελική φάση του Κυπέλλου Νάσιοναλ ΗΠΑ (USASA National Open Cup). Κύπελλο Ερασιτεχνών Η.Π.Α. (USASA National Amateur Cup) 2007: Ημιτελικός: Ολυμπιακός Βοστ. - Χοτ Σπερς (Καλιφόρνια): 5-1. ΤΕΛΙΚΟΣ: Ολυμπιακός Βοστ. - Σικάγο Ίγκλς: 2-0 (Αλφάρο 23΄, 73΄). 2010: Ημιτελικός: Ολυμπιακός Βοστ. - Σαν Φρανσίσκο Ολίμπικς: 4-0. ΤΕΛΙΚΟΣ: Ολυμπιακός Βοστ. - Καρπάθια Κίκερς Ντιτρόιτ: 3-2 (Άντμιλσον Μιράντα 9΄, Τόμας Σμιθ 37΄, Κρις Κλαρκ 93΄). Κύπελλο Νάσιοναλ ΗΠΑ 2008 (USASA National Open Cup) : Προκριματική φάση: Ολυμπιακός Βοστ. - Βιστούλα Γκάρφιλντ: Ολυμπιακός Βοστ. - Ντάνμπερι Γιουνάιτεντ: 1-0 Ολυμπιακός Βοστ. - Παγκύπριος Ν. Υόρκης: Τελική φάση: Προημιτελικός: Ολυμπιακός Βοστ. - Πάιονιρς Δυτικής Μασσαχουσέτης: 0-2 Εκτός από τον πρόεδρο-κόουτς Νικ Ψευδοοικονόμου, σημαντικό ρόλο στην προαγωγή του συλλόγου έχουν παίξει άλλα δύο άτομα: Ο Άλεξ Τσαλάγκας, πρώτος προπονητής. Είναι ένας από τους κορυφαίους προπονητές της Μασαχουσέτης, με πολλές επιτυχίες. Είναι ο νυν προπονητής της ομάδας, που την οδήγησε στην κατάκτηση του Κυπέλλου 2010. Ο Τζορτζ Μπουκουβάλας, ποδοσφαιριστής/αρχηγός και βοηθός προπονητή. Είναι ο παλιότερος παίκτης της ομάδας, αφού αγωνίζεται στον Ολυμπιακό από το 1994 και η συμβολή του στην πορεία του συλλόγου υπήρξε καθοριστική. Κύπελλα Νάσιοναλ Η.Π.Α. (USASA National Open Cup): 2008 (προημιτελικά). Κύπελλα Ερασιτεχνών ΗΠΑ (USASA National Amateur Cup): 2007, 2010. Πρωταθλήματα Μασαχουσέτης (MSSL Championship): Κύπελλα Μασαχουσέτης (MSSL Cup) Ιστοσελίδα USASA.